R o k o v a c í  p o r i a d o k
poroty národnej súťaže  „Múzeum roka 2005“

Článok 1
Porota

1. Hodnotenie prihlásených predmetov súťaže uskutočňuje sedemčlenná porota menovaná vyhlasovateľmi v súlade s článkom 4 Pravidiel národnej súťaže „ Múzeum roka “ (ďalej len „pravidlá súťaže“). 

2. Porota prerokúva prihlášky, posudzuje sprievodnú dokumentáciu predmetov súťaže, prideľuje bodové hodnotenie podľa článku 3 Rokovacieho poriadku poroty národnej súťaže   „Múzeum roka 2004“ (ďalej len „rokovací poriadok“) a určuje umiestnenie v súťaži.

3. Porota si na svojom prvom zasadnutí volí zo svojich radov  predsedu poroty podľa ňou určeným spôsobom.

4. Ak sa člen poroty nemôže zúčastňovať zasadnutí poroty, bezodkladne oznámi túto skutočnosť riaditeľovi súťaže a predsedovi poroty. Predseda poroty určí nového člena z  radov náhradníkov menovaných podľa článku 4 pravidiel súťaže.

5. Zasadnutia poroty zvoláva v súlade s článkom 4 pravidiel súťaže riaditeľ súťaže. Riaditeľ súťaže riadi rokovanie poroty do doby zvolenia predsedu poroty a zúčastňuje sa na jej zasadnutiach. 

6. Porota zasadá priebežne od dátumu uzávierky prihlášok 31.1.2005 a to podľa potreby a počtu prihlásených múzeí alebo galérií. Zasadnutia poroty riadi predseda poroty.  

7. Porota si na svoje zasadnutia môže prizývať nezávislých odborníkov ako poradcov.

8. Členstvo v porote je čestné.

 
Článok 2
Hodnotenie predmetov súťaže

1. Porota hodnotí predmety súťaže pridelením bodov podľa Bodovacieho systému v článku 3 rokovacieho poriadku. Členovia  poroty určia anonymne každému predmetu súťaže počet bodov podľa stanovených kritérií pre príslušné kategórie určených článkom 5 pravidiel súťaže . O poradí  v jednotlivých skupinách rozhodne súčet bodov všetkých členov poroty. V prípade rovnosti bodov na prvých miestach v jednotlivých súťažných skupinách sa poradie určí hlasovaním členov poroty podľa článku 4 bod 2 rokovacieho poriadku.

2. V prípade potreby a požiadavky členov poroty zabezpečí riaditeľ súťaže obhliadku predmetu súťaže. Obhliadku uskutočňujú minimálne dvaja členovia poroty.

3. Porota má právo v ktorejkoľvek skupine neudeliť prvé miesto a  titul „Múzeum roka 2004“.

4. Výsledky z hodnotenia prihlásených predmetov súťaže spracuje porota formou protokolu do 1.apríla 2005, ktorý riaditeľ súťaže doručí vyhlasovateľovi.

Článok 3
    Bodovací systém

     V jednotlivých kategóriach sa predmetom súťaže udeľujú maximálne počty bodov podľa kritérií v súlade s článkom  pravidiel súťaže.

I.  kategória  : Tvorba zbierok a ochrana zbierkových predmetov
    predmety súťaže :
    
     1.   Akvizícia zhodnocujúca zbierkový fond 
           a)  význam a prínos z hľadiska záchrany hodnôt...............................100 bodov
b)  význam pre zhodnotenie zbierkového fondu                
      vo vzťahu k profilácii múzea.......................................................100 bodov      
           c)  akvizícia v rámci koncepcie zbierkotvornej činnosti......................70 bodov
           d)  kvalita spracovania sprievodnej dokumentácie...............................30 bodov

    2.   Systematický alebo záchranný výskum
           a)  význam a prínos z hľadiska záchrany hodnôt
                a zhodnotenia zbierkového fondu.................................................100 bodov
           b)  kvalita využitia výstupov..............................................................100 bodov     
           c)  úplnosť a úroveň výpovednej hodnoty výskumnej správy.............70 bodov
           d)  kvalita spracovania sprievodnej dokumentácie..............................30 bodov
    
    3.  Odborná ochrana zbierkových predmetov
         (konzervovanie, preparovanie, reštaurovanie)
          a)  význam a prínos z hľadiska záchrany hodnôt...............................100 bodov
          b)  koncepčný prístup v systéme odbornej ochrany.............................80 bodov          
          c)  význam pre prezentáciu a využitie..................................................60 bodov
          d)  úplnosť a kvalita záznamov a správ zo zásahov.............................30 bodov      
          e)  kvalita spracovania sprievodnej dokumentácie...............................30 bodov

    4.  Odborné uloženie zbierkových predmetov
           a)  inovačný prínos pre skvalitnenie starostlivosti 
                a ochrany zbierkových predmetov..............................................100 bodov
b)	koncepčný prístup riešenia v  systéme ochrany...........................90 bodov
c)	uplatnenie princípu materiálového uloženia................................80 bodov                                            
           d)  kvalita spracovania sprievodnej dokumentácie............................30 bodov
5. Vedeckovýskumná úloha
a)	prínos a miera využitia informačného potenciálu ZP,
      koncepčnosť vedecko - výskumnej činnosti......................................100 bodov
     b)   využitie VVÚ pre ďalšie činnosti (prezentácia a iné.)........................90 bodov
     c)   kvalita výstupu - správy vedeckovýskumnej úlohy.............................80 bodov    
     d)   kvalita spracovania sprievodnej dokumentácie...................................30 bodov

II. kategória :  Využívanie a sprístupňovanie zbierkových predmetov, mobilita a
                         multiplikačný efekt

    1. Prezentácia a interpretácia zbierkových predmetov - expozície a výstavy
a)	miera a spôsob využitia zbierkového fondu,
aktuálnosť riešenia a témy v rámci profilácie...............................100 bodov
b)	spôsob interpretácie poznatkov z hľadiska výpovednosti  
          pre verejnosť, sprievodné podujatia – súčasť projektu...................90 bodov                                                                              
         c)   kvalita úrovne architektonicko-výtvarného, grafického,
                scénografického riešenia................................................................40 bodov
         d)   spôsob, kvalita a účinnosť propagácie............................................40 bodov
         e)   kvalita spracovania sprievodnej dokumentácie..............................30 bodov

    2. Publikačné aktivity 
         a)   miera a spôsob využitia informačného potenciálu
               zbierkového fondu (napr.: využitie VVÚ a pod.).........................100 bodov                                                               
         b)   téma publikácie a spôsob interpretácie poznatkov vo
               vzťahu k využiteľnosti verejnosťou...............................................100 bodov 
         c)   kvalita grafického a výtvarného spracovania...................................70 bodov
         d)   kvalita spracovania sprievodnej dokumentácie...............................30 bodov

   3. Kultúrne aktivity a práca s verejnosťou
       a)  aktivity ako súčasť projektov prezentačných foriem,
             koncepčnosť prístupu k práci s verejnosťou...................................100 bodov
       b)  efektivita využiteľnosti verejnosťou (návštevnosť-
             kvantitatívny a kvalitatívny aspekt )...............................................100 bodov
        c)  inovačný prístup k formám aktivít ...................................................70 bodov
        d)  kvalita sprievodnej dokumentácie ...................................................30 bodov

  4. Využitie multimediálnych prostriedkov a ich popularizácia
       a)  využitie výpočtovej techniky pri sprístupňovaní zbierkových
            predmetov,  koncepčnosť  prístupu.................................................100 bodov
       b)  využívanie multimediálnych prostriedkov pri prezentácií..............100 bodov
       c)  popularizácia prostredníctvom médií................................................90 bodov
       d)  kvalita sprievodnej dokumentácie.....................................................30 bodov                                    

                                                   
Článok 4
Hlasovanie

1. Porota je uznášaniaschopná, ak je na zasadnutí prítomných minimálne päť členov.
2. V prípade rovnosti hlasov rozhoduje hlas predsedu poroty.